Biroului Permanent 

 al Parlamentului
 

 

 

 

          În temeiul art.73 al  Constituţiei Republicii Moldova şi art.47 din Regulamentul Parlamentului,  se înaintează cu titlu de iniţiativă legislativă proiectul Legii privind modificarea unor acte legislative. 

 

 

          Anexe: 
          1. Proiectul legii – 2 pag.

          2. Nota informativă            
                       

 

 

 

 

                                                                                   Deputatul 
în Parlament 

proiect

L E G E 

pentru modificarea unor acte legislative

  

Parlamentul adoptă prezenta lege organică. 

  

Art. I. - La articolul 20 alineatul (4) din Codul vamal al Republicii Moldova nr.1149-XIV din 20 iulie 2000 (Monitorul Oficial al Republicii Moldova, 2000, nr.160-162, art.1201), cu modificările ulterioare se exclude textul:

„iar a mijloacelor de transport auto clasificate la poziţia tarifară 8703 şi a autovehiculelor concepute pentru transportul de maximum 20 persoane clasificate la poziţia 8702, precum şi a motoarelor şi a caroseriilor acestora cu termenul de exploatare de peste 7 ani,”.

Art. II. -  La punctul 2 din notele anexei nr.1 la Legea cu privire la tariful vamal nr.1380-XIII din 20.11.1997 (republicat în Monitorul Oficial al Republicii Moldova, ediţie specială din 1 ianuarie 2007),  cuvintele “7 ani” se substituie cu cuvintele ”10 ani”.
Art. III. – Articolul 10 din Legea cu privire la modul de introducere şi scoatere a bunurilor de pe teritoriul Republicii Moldova de către persoane fizice nr.1569-XV din 20.12.2002 (Monitorul Oficial al Republicii Moldova, 2002 nr.185-189, art.1416) cu modificările ulterioare, se modifică după cum urmează:

1. la alineatul (1) litera a) şi litera b), alineatul (2), alineatul (7), se exclude textul: 

„iar mijloacele de transport auto clasificate la poziţia tarifară 8703 şi autovehiculele concepute pentru transportul de maximum 20 persoane clasificate la poziţia 8702 - cu termenul de exploatare ce nu depăşeşte 7 ani,”;

2. la alineatul (3), şi alineatul (10) se exclude textul:

„iar mijloace de transport auto clasificate la poziţia tarifară 8703 şi autovehicule concepute pentru transportul de maximum 20 de persoane clasificate la poziţia 8702 - cu termenul de exploatare de peste 7 ani,”; 

3. la alineatul (8) se exclude textul:

„iar pentru mijloacele de transport auto clasificate la poziţia tarifară 8703 şi pentru autovehiculele concepute pentru transportul de maximum 20 persoane clasificate la poziţia 8702 - cu termenul de exploatare de peste 7 ani,”;

4. la alineatul (10) se exclude textul:

“iar a mijloacelor de transport auto clasificate la poziţia tarifară 8703 şi a autovehiculelor concepute pentru transportul de maximum 20 persoane clasificate la poziţia 8702, precum şi a motoarelor şi a caroseriilor acestora cu termenul de exploatare de peste 7 ani,”.

Art. IV.- La punctul 7 din Notele la anexa Titlului IV din Codul fiscal al  Republicii Moldova nr.1163-XIII din 24.04.1997 (republicat în Monitorul Oficial al Republicii Moldova, ediţie specială din 8 februarie 2007), cu modificările ulterioare, cuvintele “7 ani” se substituie cu cuvintele ”10 ani”.

Art. V. -  Guvernul, în termen de 2 luni, va aduce actele sale normative în concordanţă cu prezenta lege. 

 

	PREŞEDINTELE  PARLAMENTULUI                                                                                 
	


NOTĂ  INFORMATIVĂ 
Pornind de la necesitatea asigurării şi respectării dreptului de proprietate ale cetăţenilor considerăm necesar întroducerea şi/sau plasarea sub regimurile vamale de import, de antrepozit vamal, de admitere temporară, sub destinaţia vamală zonă liberă autoturismelor, motoarelor şi a caroseriilor cu termenul de exploatare pînă la 10 ani. este binevenită. Aceasta va duce la reducerea costului mijloacelor de transport auto şi va oferi posibilitatea cetăţeanului de rînd de a importa mijloace de transport auto în scop personal. Între maşinile de 7 ani şi 10 ani diferenţa în preţ constituie circa 2000 euro, astfel preţul de cumpărare va fi mai accesibil pentru mai multe persoane.
Această restricţie de import a autovehiculelor cu o vârstă ce nu depăşeşte 7 ani a fost introdusă în anul 2005 şi nu a fost facută în interesul cetăţenilor de rînd, ci în interesul anumitor importatori de autoturisme. În urma acestei modificări au avut de suferit cetăţenii de rînd, care revin în ţară după aflarea lor peste hotare şi nu pot să-şi introducă în ţară autovehiculele cu termenul de exploatare ce nu depăşeşte 10 ani, procurate pentru uz personal în perioada aflării lor la muncă.

Se ştie că în zona transnistreană se aduc maşini mai vechi de 7 ani, se înregistrează acolo şi circulă pe teritoriul Republicii Moldova. În scopul prevenirii cazurilor de încălcare a legislaţiei vamale şi fiscale prin întroducerea mijloacelor de transport auto în Republica Moldova prin Transnistria, schimbarea limitei de vârstă a maşinilor aduse de peste hotare va reduce substanţial numărul de cazuri de încălcare a legislaţiei. 
Deputatul în Parlament:
